armvectores/hy_wikipedia_2023 huggingface dataset:
Հրաման (նախագծման ձևանմուշ)

Անվան այլ կիրառումների համար տե՛ս՝ Հրաման (այլ կիրառումներ)Հրաման (անգլ.՝ Command pattern), վարքագծային նախագծման ձևանմուշ, որն օգտագործվում է օբյեկտ կողմնորոշված ծրարգավորման մեջ գործողությունը ներկայացնելու համար։ Հրամանի օբյեկտն իր մեջ պարունակում է գործողությունն իր պարամետրերով։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Նպատակ ==
Սրուկտուրայի ստեղծում, որտեղ ուղարկող և ստացող դասերը ուղիղ գծով միմյանց հետ կապված չեն։ Կազմակերպում է դասի հետադարձ կանչ, որն ներառում է ուղարկող դաս։


== Նկարագրություն ==
Վարքագծային այս ձևանմուշը հայտնի է նաև Action (գործողություն) անվանումով։
Ապահովում է հրամանի մշակումը օբյեկտի տեսքով, որը թույլ է տալիս հիշել այն և որպես պարամետր ներկայացնել դասերի մեթոդներին, ինչպես նաև վերադարձնել նրա արժեքը։
Օրինակ տպիչի գրադարանը կարող է ունենա PrintJob դաս։ Դրա համար կարելի է ստեղծել PrintJob օբյեկտ, դնել անհրաժեշտ պարամետրերը և կանչել մեթոդը, որն անմիջականորեն խնդիրը կուղարկի տպման։


== Օրինակներ ==


=== С++ ===


=== С# ===


=== Java ===


== Ծանոթագրություններ ==
1968

1968 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1968 թվականն է, 
XX դարի 68-րդ տարին։


== Դեպքեր ==
Փետրվարի 6 - 18 - Ֆրանսիայի Գրենոբլ քաղաքում անցկացվեցին X Ձմեռային Օլիմպիական խաղերը։
Մայիս 25 - Սարդարապատի նվիրված հուշարձանի բացումը


== Ծնունդներ ==
Հունվարի 5 - Լեյլա Մեսխի, խորհրդային նախկին պրոֆեսիոնալ թենիսիստուհի
Հունիսի 24 - Բորիս Գելֆանդ, իսրայելցի, նախկինում՝ խորհրդային և բելառուսցի շախմատիստ, գրոսմայստեր (1989)
Թոմ Դեսանտո, ամերիկացի կինոպրոդյուսեր և սցենարիստ
Հունվարի 2 - Քյուբա Գուդինգ Կրտսեր, ամերիկացի դերասան, պրոդյուսեր
Մարտ 9 - Յուրի Ջորկաև, ֆրանսիացի ֆուտբոլիստ
Մարտի 30 - Սելին Դիոն, կանադացի երգչուհի
Ապրիլի 1 - Ջուլիա Բուտրոս, լիբանանցի րգչուհի
Ապրիլի 15 - Էդ Օ'Բրայեն, բրիտանացի երաժիշտ, Radiohead խմբի կիթառահարը
Օգոստոսի 5 - Մարին Լը Պեն, ֆրանսիացի քաղաքական գործիչ
Օգոստոսի 9 - Հաց բերողը, հայ քանդակագործ, փայտի փորագրող, Արցախյան ազատամարտի մասնակից, Էրեբունու ոստիկանական զորամասը գրաված «Սասնա Ծռերի» անդամներին սնունդ հասցրած անձ
Օգոստոսի 17 - Սարգիս Հովհաննիսյան, հայ ֆուտբոլիստ, խաղացել է պաշտպանի և կիսապաշտպանի դիրքերում
Սեպտեմբերի 7 - Մարսել Դեսայի, ֆրանսիացի ֆուտբոլիստ, պաշտպան
Հոկտեմբերի 29 - Վարդան Խաչատրյան (ֆուտբոլիստ), հայ ֆուտբոլիստ, պաշտպան
Նոյեմբեր 27 - Մայքլ Վարդան, ամերիկահայ դերասան
Նոյեմբերի 29 - Ռալֆ Սուքե, — գերմանացի փուլիստ։
Դեկտեմբերի 24 - Պետրոս Պետրոսյան, գեղանկարիչ


== Մահեր ==
Մարտի 27 - Յուրի Գագարին, ԽՍՀՄ № 1 տիեզերագնաց-օդաչու, Խորհրդային Միության հերոս, պետական բարձրագույն պարգևների ասպետ, Ռուսաստանի և արտասահմանի շատ քաղաքների պատվավոր քաղաքացիրոս,  պետական բարձրագույն պարգևների ասպետ, Ռուսաստանի և արտասահմանի շատ քաղաքների պատվավոր քաղաքացի:
Հեղինե Մելիք-Հայկազյան, հայ գրող, մանկավարժ
Իշտվան Դոբի, հունգարացի քաղաքական և պետական գործիչ
Հունիս 5 - Վահրամ Փափազյան, նշանավոր դերասան, գրող (ծ. 1888)
Հոկտեմբեր 3 - Արման Կոթիկյան, ՀԽՍՀ ժողովրդական արտիստ, բանաստեղծ, թարգմանիչ, ԽՍՀՄ գրողների միության անդամ (ծ. 1896)
Նոյեմբերի 6 - Շարլ Մյունե, ֆրանսիացի դիրիժոր և ջութակահար։ (ծ. 1891)
Վարդան Ապրիկյան

Վարդան Սերգեյի Ապրիկյան (1957, ապրիլի 23, Օրենբուրգ), իմունաբան։ Կենսաբանական գիտությունների դոկտոր (1996)։
Սերգեյ Ապրիկյանի որդին։


== Կենսագրություն ==
1980 թվականին ավարտել է Երևանի անասնաբուծական-անասնաբուժական ինստիտուտը։ 1984 թվականից աշխատել է ՀՀ ԳԱԱ Կենսաքիմիայի ինստիտուտում (ավագ գիտաշխատող, առաջատար գիտաշխատող), 1988-1997 թվականներին՝ Հրաչյա Բունիաթյանի անվան կենսաքիմիայի ինստիտուտում, իմունոլոգիայի ինստիտուտի կենսաօրգանական քիմիայի բաժնում։
1984 թվականից եղել է ԽՍՀՄ իմունաբանների միության անդամ, 1995 թվականից՝ Նյու Յորքի ԳԱ անդամ։ 1998 թվականից՝ Նյարդաքիմիկոսների միջազգային ընկերության անդամ, 2000 թվականից՝ ՌԴ բնական ԳԱ անդամ։ ՀՀ իմունաբանների միության անդամ է։
1999 թվականին Վարդան Ապրիկյանի կենսագրությունը ներառվել է Who is Who in the World համաշխարհային կենսագրական հանրագիտարանում, 1999 թվականին՝ Outstanding People of 20 th Century համաշխարհային կենսագրական հանրագիտարանում։
Աշխատանքները վերաբերում են իմունային համակարգի տարբեր բնույթի անբավարարությունների ուսումնասիրման և բնական միացությունների օգնությամբ դրանց վերացման ուղիների որոնման հարցերին։


== Երկեր ==
Априкян В.С., Интенсивность фагоцитоза бактерий SALMONELLA TYPHIMURIUM мышиными перитонеальнными макрофагами / А. А. Михайлова, Р. В. Петров // Иммунология. - 2001. - N 2 . - С. 20-22.
Априкян В.С., Михайлова А.А., Петров Р.В. Влияние различных доз антибиотиков на иммунный ответ. Иммунология 1992; 2: 16-18.
Априкян В.С., Михайлова А.А., Петров Р.В. Изменение фагоцитарной активности макрофагов под действием различных доз антибиотиков. Журнал микробиологии, эпидемиологии и иммунобиологии 1992; 9-10: 71-74.
Априкян В.С., соавтор разработок иммуномодулирующих препаратов: Миелопид, Галармин.


== Ծանոթագրություններ ==
Կալյարի ՖԱ

Կալյարի (իտալերեն՝ Cagliari Calcio S.p.A.), իտալական ​​ֆուտբոլային ակումբ Կալյարի քաղաքից։ Հիմնադրվել է 1920 թվականին և ներկայում հանդես է գալիս Սերիա A-ում՝ Իտալիայի բարձրագույն դիվիզիոնում։ Կալյարիի գլխավոր նվաճումը եղել է հաղթանակը Սերիա A-ում 1969-70 մրցաշրջանում։ Տնային խաղերն անցկացնում է Սարդենյա Արենա մարզադաշտում։


== Նվաճումներ ==


=== Ազգային ===
Սերիա A
Հաղթող (1). 1969–70
Երկրորդ տեղ (1). 1968–69
Սերիա B
Հաղթող (1). 2015–16
Երկրորդ տեղ (3). 1963–64, 1978–79, 2003–04
Սերիա C/Սերիա C1
Հաղթող (4). 1930–31, 1951–52, 1961–62, 1988–89
Իտալիայի գավաթ
Երկրորդ տեղ (1). 1968–69
Իտալիայի գավաթ Սերիա C
Հաղթող (1). 1989
Կամպիոնատո Սարդո դի I Դիվիզիոնե
Հաղթող (1). 1936–37


=== Միջազգային ===
ՈՒԵՖԱ Գավաթ/ՈՒԵՖԱ Եվրոպայի Լիգա
Կիսաեզրափակիչ (1). 1993–94


== Ներկա կազմ ==
2017 թվականի սեպտեմբերի 6-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Կալյարիի պաշտոնական կայքը
Կալյարիի պաշտոնական Տվիտերի էջը
Կալյարիի պաշտոնական Ֆեյսբուքի էջը
Կալյարիի պաշտոնական ՅուԹյուբի էջը
Կալյարիի պաշտոնական Ինստագրամի էջը
Կալյարին transfermarkt-ում
Կալյարին futbol24.com-ում
Կալյարին soccerway.com կայքում
Ձախլիկների միջազգային օր

Ձախլիկների միջազգային օրը նշվում է յուրաքանչյուր տարվա օգոստոսի 13-ին։
Վիճակագրական տվյալներով՝ աշխարհի բնակչության մոտ 10 %-ը ձախլիկներ են։ Օրվա նշման նպատակն է գրավել միջազգային հանրության ուշադրությունը ձախլիկների խնդիրների վրա, հատկապես՝ արդյունաբերական սարքավորումների արտադրողներին իրազեկ պահել ձախլիկների առջև կանգնած դժվարությունների մասին. օրինակ՝ աջլիկ մեծամասնության համար նախագծված և արտադրված սարքավորումներից օգտվելիս, ձախլիկները ստիպված են կատարել իրենց համար անբնական շարժումներ, ինչի հետևանքով ակամա ենթարկվում են չափազանց նյարդային և մկանային ստրեսի, և այլն։ Հետևանքում (1991 թվականին ԱՄՆ-ում կատարված հետազոտության տվյալներով), արտադրական մահացու դեպքերը ավելի հաճախ են ձախլիկների մոտ։


== Ծանոթագրություններ ==
ΜTorrent

μTorrent (հայտնի է նաեւ որպես uTorrent և microTorrent,  կարդացվում է մյութորրենթ կամ միկրոթորրենթ), փակ ծրագրային կոդով հանրաճանաչ BitTorrent-բաժանորդ է՝ նախատեսված Windows, Mac OS X, Լինուքս և Անդրոիդ համակարգերի համար։ Գրված է C++ լեզվով։ Տարբերվում է փոքր չափսով, արագագործությամբ, ՕՀ-ի նկատմամբ փոքր պահանջներով և բազմաֆունկցիոնալ ինտերֆեյսով։
μTorrent-ը հնարավորություն է ընձեռում օգտատերին ներբեռնել P2P ցանցերից ֆայլեր նույնիսկ հոսթ-տրեքերի բացակայության դեպքում՝ ինքնուրույն որոնելով ֆայլի առկայությունը DHT (անգլ. distributed hash table) ցանցի ներսում։ Ծրագիրը ունի վեբ-ինտերֆեյս, որի միջոցով հնարավոր է կառավարել այն հեռակա եղանակով։ Առկա է թորրենթի քվեարկման հնարավորություն։ Համարվում է ամենատարածված ծրագիրը իր տեսակում։ 2008 թվականի դեկտեմբեր ամսվա տվյալներով օգտագործողների թիվը կազմել է ավելի քանի 28 միլիոն, իսկ հաջորդ տարվա նույն ամսվա տվյալներով՝ 52 միլիոն։


== Հնարավորությունները ==
Թորրենթի(ների) վերբեռնման կամ ներբեռնման արագությունների կարգավորման հնարավորություն։
DHT և Peer Exchange ցանցերի աջակցում։
Թորրենթների ներբեռնում RSS-ի միջոցով։
Հնարավորություն աշխատելու պրոքսի սերվերի մոջոցով։
Հեռակա ղեկավարում վեբ ինտերֆեյսով։
drag-and-drop տեխնոլոգիայի աջակցում։
Մեկնարկ շարժական հիշող սարքերից (Portable mode)։
Կապի հաստատում HTTPS և UDP եղանակներով։
Յունիկոդի աջակցում Windows-ի բոլոր տարբերակներում։
UPnP աջակցում Windows-ի բոլոր տարբերակներում։
Ինտերֆեյսի ընդլայնված փոփոխության հնարավորություն։
Հասանելի է ավելի քան 66 լեզվով։
Ներկառուցված անանուն թրեքերի հնարավորություն։
magnet-հղումների աջակցում։


== Պատմություն ==


=== Վաճառքը ===
2006 թվականի դեկտեմբերի 7-ին μTorrent-ը դարձել է BitTorrent, Inc. ընկերության սեփականությունը։ Համաձայն նոր պայմանագրի՝ հետագա ծրագրի մշակումով զբաղվելու է BitTorrent ընկերությունը, իսկ ծրագրի հեղինակը՝ Լյուդվիգ Ստրիգեուսը, հանդես է գալու որպես տեխնիկական խորհրդատու։


=== µTorrent Plus (Pro) ===
2011 թվականի հուլիսի 15-ին BitTorrent ընկերությունը հայտարարել է µTorrent-ի վճարովի տարբերակի մասին։ Վճարովի տարբերակը ներառում է հակավիրուսային ծրագիր, կարող է նվագարկել ներբեռնված մեդիաֆայլերը և զերծ է գովազդային բաններից։


=== Գովազդ ===
Սկսած 3.2.2 տարբերակից ծրագրում տեղադրվում է գովազդային բաններ։


== Ծանոթագրություններ ==


== Արտաքին հղումներ ==
Պաշտոնական կայքի գլխավոր էջ(անգլ.)
Գագիկ Ստեփանյան (այլ կիրառումներ)

Գագիկ Ստեփանյան կարող է վերաբերել՝

Գագիկ Ստեփանյան (մականունը՝ Հեթանոս Գագո), (փետրվարի 13, 1965 - մարտի 16, 1994) Արցախյան ազատամարտի հերոս։
Գագիկ Ստեփանյան, (1950 մարտի 3), հայ քանդակագործ։
Ասատուր Ասրիյան

Ասատուր Ասրիյան (1892, Թիֆլիս, Թիֆլիսի նահանգ, Ռուսական կայսրություն - դեկտեմբերի 13, 1931(1931-12-13), Երևան, Հայկական ԽՍՀ, ԽՍՀՄ), հայ կուսակցական գործիչ, Երևանի քաղաքապետ (1931), ԽՄԿԿ անդամ (1917)։


== Կենսագրություն ==
Ծնվել է 1892 թվականին Թիֆլիսում։ 1917 թվականին դարձել է ԽՄԿԿ անդամ։ Ապա ձերբակալվել է Մենշևիկների կողմից և 2 տարի անցկացրել բանտում։ Ազատ արձակվելուց հետ շարունակել է հեղափոխական գործունեությունը։ Վրաստանում խորհրդային կարգեր հաստատվելուց հետո մինչև 1922 թվականը աշխատել է Թիֆլիսի տրամվայի հավաքակայանի տնօրեն, ապա աշխատանքի է անցել Թիֆլիսի գավգործկոմում, եղել է տնտեսական բաժնի վարիչը՝ 1922-1929 թվականներին։
1929 թվականին տեղափոխվել է Երևան, աշխատել քաղխորհրդում։ 1931 թվականի հունվարի 4-ին նշանակվել է Երևանի քաղխորհրդի գործկոմի նախագահ։
Մահացել է 1931 թվականի դեկտեմբերի 13-ին՝ ծանր հիվանդության պատճառով։


== Ծանոթագրություններ ==
Կոստանդին XI Պալեոլոգոս

Կոստանդին XI Պալեոլոդոս (մոր՝ Սերբիայի արքայադուստր Հեղինեի ազգանունով՝ Դրագացես. հուն․՝ Κωνσταντίνος ΙΑ' Παλαιολόγος, Δραγάσης, (փետրվարի 9, 1404 կամ փետրվարի 8, 1405(1405-02-08), Կոստանդնուպոլիս, Բյուզանդական կայսրություն - մայիսի 29, 1453(1453-05-29), Կոստանդնուպոլիս, Բյուզանդական կայսրություն), Բյուզանդիայի վերջին կայսրը (1449-ից)։
Սկզբում իշխել է Մորեայում, մինչև 1432-ը իրեն է ենթարկել խաչակիրների բոլոր իշխանությունները Պելոպոնեսում։ Ձգտել է Մորեայում վերականգնել հունական թագավորությունը, սակայն 1446-ին պարտվել է թուրքերից։ Կայսր է դարձել սուլթան Մուրադ II-ի աջակցությամբ։ Նախապատրաստվել է թուրքերի դեմ վճռական գործողությունների։ 1453-ի ապրիլի սկզբին սուլթան Մուհամմեդ II (Մեհմեդ, 1451— 1481) մեծ զորքով պաշարել է Կոստանդնուպոլիսը։ Կոստանդին XI Պալեոլոգոսը փոքրաթիվ ուժերով 53 պաշտպանել է քաղաքը և զոհվել մարտում։


== Ծանոթագրություններ ==
Ռոզա Լյուքսեմբուրգի փողոց (Տագանրոգ)

Անվան այլ կիրառումների համար տե՛ս՝ Ռոզա Լյուքսեմբուրգի փողոց (այլ կիրառումներ)Ռոզա Լյուքսեմբուրգի փողոց (ռուս.՝ Улица Розы Люксембург),  փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է հասարակական գործիչ, մարքսիզմի տեսաբան և հեղափոխական Ռոզա Լյուքսեմբուրգի պատվին։


== Աշխարհագրություն ==
Ռոզա Լյուքսեմբուրգի փողոցը գտնվում է Նեկրասովի նրբանցքի և Վինոգրադնայա փողոցի միջև։ Երկարությունը՝ 4760 մ։ Տների համարակալումը սկսվում է Նեկրասովի նրբանցքից։


== Պատմություն ==
Սկզբնապես փողոցը կոչվում էր Վեցերորդ երկայնական։ Այնուհետև վերանվանվել է Կոնտորսկայա, ըստ ամենայնի, այն պատճառով, որ այստեղ բնակվել են բազմաթիվ գրասենյակային աշխատողներ։ Մեկ այլ՝ Ելիզավետայի փողոց անունը կապված է Ալեքսանդր I կայսեր Տագանրոգ կատարած այցելության հետ։ Նրա կինը՝ Ելիզավետա Ալեքսեևնան, այցելելով Կարանտինային զբոսայգի, անցել է այս փողոցով։ Ռոզա Լյուքսեմբուրգը, որի անունով հետագայում կոչել են փողոցը, ապրել է 47 տարի։ Լինելով իմպերիալիզմի դեմ պայքարի կրքոտ մարտիկ՝ նա սպանվել է հակահեղափոխականների կողմից 1919 թվականին։


== Փողոցում գտնվում են ==
Ինժեներատեխնոլոգիական ակադեմիայի ուսանողական թիվ 7 հանրակացարան՝ Ռոզա Լյուքսեմբուրգի փող., 38 (Ռոզա Լյուքսեմբուրգի փողոցի և Տուրգենևի նրբանցքի խաչմերուկ)
Կրավչենկոյի առանձնատուն՝ Ռոզա Լյուքսեմբուրգի փող., 52
Զախարովների տուն՝ Ռոզա Լյուքսեմբուրգի փող., 65
Չեխովների ընտանիքի տոհմական կալվածք՝ Ռոզա Լյուքսեմբուրգի փող., 77 (հին համարակալմամբ՝ 67)
Բլոնսկիների կալվածք՝ Ռոզա Լյուքսեմբուրգի փող., 91
Տագանրոգի Ի. Ա. Բլոնսկայայի անվան մանկական գեղարվեստական դպրոց՝ Ռոզա Լյուքսեմբուրգի փող., 153


== Ծանոթագրություններ ==
A Walk to Remember

A Walk to Remember, հարավկորեացի երգչուհի Յունայի դեբյուտային մինի ալբոմ։ Այն թվային և իրային տարբերակով թողարկվել է 2019 թվականի մայիսի 30-ին՝ S.M. Entertainment լեյբլի կողմից երգչուհու 29-ամյակի (արևելաասիական տարիքի հաշվմամբ 30) ամյակին։ «Summer Night» գլխավոր սինգլը ձայնագրվել է ինդի երգիչ 20 Years of Age-ի հետ։


== Նախապատմություն և թողարկում ==
Մայիսի 24-ին հայտարարվեց, որ Յունան 2019 թվականի մայիս 30-ին կթողարկի իր առաջին մինի ալբոմը՝ A Walk to Remember, որի գլխավոր երգը «Summer Night»-ն է։
Մայիսի 22-ից 27-ը թողարկվել են ֆոտո թիզերներ, իսկ «Summer Night» տեսահոլովակը թողարկվեց մայիսի 27-ին։
Ալբոմը տեսահոլովակի հետ միասին թողարկվել է մայիսի 30-ին։


== Սինգլներ ==
«Deoksugung Stonewall Walkway» երգը 10 cm-ի մասնակցությամբ թողարկվեց 2016 թվականի մարտի 11-ին՝ SM Station Season 1 նախագծի շրջանակներում։
«When the Wind Blows» երգը թողարկվեց 2017 թվականի սեպտեմբերի 8-ին՝ SM Station Season 2 նախագծի շրջանակներում։
«To You» երգը թողարկվեց 2018 թվականի մայիսի 13-ին։ «To You» երգը գրել է Յունան, իսկ ստեղծել է Լի Սան Սունը Hyori's Homestay 2 շոուի ժամանակ։


== Առևտրային հաջողություն ==
«A Walk to Remember»-ը գտնվել է Gaon-ի ալբոմների հիթ շքերթի երրորդ հորիզոնականում։ Այն նաև տեղ է գտել Billboard Japan's Top Download Albums-ի 47-րդ հորիզոնականում։


== Երգերի ցանկ ==


== Հիթ շքերթներ ==


=== Վաճառք ===


== Ծանոթագրություններ ==
Բրաբիոն Նոտար Պալատեցի

Անվան այլ կիրառումների համար տե՛ս՝ Բրաբիոն (այլ կիրառումներ)Բրաբիոն Նոտար Պալատեցի կամ Բրաբիոն գրագրուհի (1750, Ստամբուլ, Օսմանյան կայսրություն - 1835, Ստամբուլ, Օսմանյան կայսրություն), հայ գրչուհի, մանկավարժ։
Բրաբիոն գրագրուհին հեղինակ է բազմաթիվ ընդօրինակությունների, որոնց մեծ մասը կատարել է Պալատի Ս. Հրեշտակապետ եկեղեցու դպրատանը։ Նրա ընդօրինակություններից պահպանվել են տասնյոթ ձեռագիր, որոնցից ութը Մատենադարանում, մնացածը ցրված են տարբեր երկրներում։ Բրաբիոնը առաջին հայ կինն է, որ զբաղվել է տպագրական գործով, այն զուգակցելով մանկավարժության և գրչագրության հետ։ Եղբոր՝ Մատթեոս դպիրի հետ երկար տարիներ գործակցել է և դասավանդել իրենց տանը բացված երկսեռ դպրոցում։ Քույր և եղբայր թաղված են Էդիրնե-քափույի գերեզմանատանը։


== Հղումներ ==
(4104) Ալու

(4104) Ալու (անգլ.՝ Alu), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,54305 ա. մ., առավելագույնը մոտենում է 2,2728 ա. մ. հեռավորության վրա և հեռանում 2,8133 ա. մ.։ Արեգակի շուրջ մեկ ամբողջական պտույտ է կատարում 1481,26 երկրային օրվա ընթացքում, իր ուղեծրով շարժվելով միջինում 0,243037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4104) Ալու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոլուբիցկայա

Գոլուբիցկայա (ռուս.՝ Голубицкая), ստանիցա Ռուսաստանի Դաշնության Կրասնոդարի երկրամասի Տեմրյուկի շրջանի կազմում։
Բնակչությունը 2002 թվականին գրանցված տվյալներով կազմում էր 4085 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունիսի 11

Հունիսի 11, տարվա 162-րդ (նահանջ տարիներին՝ 163-րդ) օրն է։

Տարվա ավարտին մնում է 203 օր։


== Դեպքեր ==
1125 - Աազազի ճակատամարտում խաչակիրները պարտության են մատնում սելջուկներին
2010 - Ղրղզստանի Օշի մարզում գիշերային անկարգություններից զոհվում է 26 մարդ


== Ծնունդներ ==
1908 - Ռոլֆ Հակոբ, ծագումով հայ գերմանական դիրիժոր
1835 - Ալեքսանդր Նելիդով ռուս դիվանագետ
1861 - Ֆեռնան Կուրտի ֆրանսիացի աստղագետ
1864 - Ռիխարդ Շտրաուս Richard Strauss գերմանացի կոմպոզիտոր
1876 - Ալֆրեդ Կրյոբեր Alfred L. Kroeber ամերիկացի մարդաբան
1910 - Ժակ Իվ Կուստո, ֆրանսիացի հանրահայտ օվկիանոսագետ և ճանապարհորդ (մ. 1997)
1913 - Արմենակ Սարգսյանց,հայ խորհրդային ճարտարագետ
1922 - Միխալիս Կակոյանիս Μιχάλης Κακογιάννης հույն կինոռեժիսոր, սցենարիստ և փրոդյուսեր։
1930 - Մորիս Փոցխիշվիլի, վրացի բանաստեղծ (վ. 1997):
1933 - Ջին Ուայլդեր Gene Wilder ամերիկացի դերասան
1943 - Ալեքսանդր Վարպետյան ֆրանսահայ հայագետ, էաբան
1961 - Օգսեն Միրզոյան սովետահայ ծանրամարտիկ
1964 - Ալեքսան Բաբայան (Բաբունց), քանդակագործ
1972 - Ամալ Սաադ-Ղորայեբ լիբանանցի գրող և քաղաքական վերլուծաբան
1988՝
Քլեր Հոլթ ավստրալիացի դերասանուհի
Խեսուս Ֆերնանդես, իսպանացի ֆուտբոլիստ, դարպասապահ
1989 - Լորենցո Արիաուդո, իտալացի ֆուտբոլիստ, պաշտպան


== Մահեր ==
1774 - Խաչատուր Լազարյան, հասարակական գործիչ
1897 - Տհիտ Կուանգ Դիկ, վիետնամամցի բուդդայական կրոնավոր (Ինքնահրկիզվել է)
1979 - Ջոն Ուեյն, ամերիկացի դերասան
1998 - Գևորգ Էմին, հայ գրող, բանաստեղծ
2010 - Ռոնալդ Նիմ, ամերիկացի օպերատոր, սցենարիստ և պրոդյուսեր


== Տոներ ==
 Դանիա՝ Արքայազն Հենրիկի ծննդյան օրը,
 Կաթոլիկություն — Սուրբ Բառնաբաս առաքյալի օր։


== Ծանոթագրություններ ==
(3400) Ավտեարա

(3400) Ավտեարա (անգլ.՝ Aotearoa), աստերոիդ աստերոիդների գոտի ներքին մասում։ Հայտնաբերվել է 1981 թվականի ապրիլի 2-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 1,935374 ա. մ., առավելագույնը մոտենում է 1,744 ա. մ. հեռավորության վրա և հեռանում 2,1267 ա. մ.։ Արեգակի շուրջ մեկ ամբողջական պտույտ է կատարում 983,44 երկրային օրվա ընթացքում, իր ուղեծրով շարժվելով միջինում 0,366064 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,23° անկյուն։
Ավտեարա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3400) Ավտեարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաքիարելլա

Լաքիարելլա (իտալերեն՝ Lacchiarella), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 7542 մարդ է(ըստ 2004 թվականի տվյալներով)։ Բնակչության միջին խտությունը՝ 306, 1 մարդ/կմ²։ Զբաղեցնում է 24, 2 կմ² տարածք։ Փոստային ինդեքս՝ 20084։ Հեռախոսային կոդը՝ 02։
Կոմունայի հովանավորն է սուրբ Ռոխը։ Տոնը նշվում է ամեն տարի օգոստոսի 16-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պոմոս

Պոմոս (հուն․՝ Πωμός), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 595 մարդ։ Տեղակայված է Պոլիս քաղաքից 17 կմ դեպի հյուսիս-արևելք։ Չնայած որ գյուղը Կիպրոսի հեռավոր գյուղերից մեկն է, սակայն այնտեղ անցկացվում են փոքր միջոցառումներ։ Պոմոս գյուղում է գտնվել Պոմոսի կուռք արձանիկը։


== Ժողովրդագրություն ==


== Ծանոթագրություններ ==


== Աղբյուրներ ==
Pomos, Paphos (անգլ.)
Սուրբ Աստվածածին եկեղեցի (Կամենսկայա)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (ռուս.՝ Церковь Покрова Пресвятой Богородицы), նախկին ուղղափառ տաճար Ռուսաստանի Դոնի զորքի մարզի Կամենսկայա գյուղում (այժմ` Ռոստովի մարզի Կամենսկ-Շախտինսկի քաղաք)։


== Պատմություն ==
Կամենսկայա գյուղի առաջին եկեղեցին, երբ գյուղը գտնվում էր Սևերսկի Դոնեց գետի ձախ ափին, եղել է Սուրբ Աստվածածին փայտե եկեղեցին։ Ներկայումս այստեղ գտնվում է Ստարայա Ստանիցա խուտորը։ Տաճարը կառուցվել է 1740 թվականին, իսկ 1745 թվականին հրդեհի ժամանակ այրվել է։ Եկեղեցու երկրորդ շենքը, կրկին փայտե, հիմնադրվել է 1747 թվականի մարտի 22-ին, իսկ հաջորդ տարի տաճարը կառուցվել է և օծվել։ 1787 թվականին նրա տեղում դրվեց է քարե Սուրբ Աստվածածին եկեղեցու հիմքը` Նիկողայոս Հրաշագործի կողմնասեղանով։ Օծվել է 1792 թվականի հուլիսի 18-ին։ Իսկ փայտե հին եկեղեցին 1795 թվականին գնել է գնդապետ Իվան Պետրովիչ Սկասիրսկին և տեղափոխվել է Սկասրսկայա գյուղ (այժմ` գյուղ Սկասրսկայա)։

1817 թվականին, երբ Կամենսկայա գյուղը տեղափոխվեց աջ ափ (որտեղ այժմ գտնվում է Կամենսկ-Շախտինսկի քաղաքը), Սուրբ Աստվածածին եկեղեցին, ինչպես շատ այլ հին կառույցներ, քանդվեց, իսկ շինանյութն օգտագործվեց նոր Սուրբ Աստվածածին եկեղեցին ստեղծելու համար։ Նրա կողմնասեղաններն էին ի պատիվ Տիրոջ Համբարձման և հանուն Նիկողայոս Հրաշագործի։ Եկեղեցու օծումը տեղի է ունեցել 1829 թվականին։
Տաճարը գտնվել է ներկայիս թիվ 2 դպրոցի շրջանում։ Քանդվել է 1934 թվականին։ 2003 թվականին քաղաքում (Շադենկոյի պուրակում) կառուցվել է նոր աղյուսե եկեղեցի, որը նույնպես կոչվել է Սուրբ Աստվածածին։


== Ծանոթագրություններ ==


== Արտաքին հղումներ ==
Станицы Каменской Покровская церковь
Էգլեթիերների ընտանիքը

Էգլեթիերների ընտանիքը (ֆր.՝ Les Eygletière), 1965-1967 թվականներին Անրի Թրուայայի գրած եռապատումն է, որտեղ ընդգրկված են «Էգլեթիերների ընտանիքը» («Les Eygletière») (1965), «Կորյունների սովը» («La Faim des lionceaux») (1966), «Կործանում» («La Malandre») (1967) վեպերը։ «Էգլեթիերների ընտանիքը» հայերեն հրատարակվել է 1980 թվականին Սոֆի Ավագյանի թարգմանությամբ։ Ըստ գրաքննադատների համարվում է «ֆրանսիական գրականության ամենաընթերցվող գրքերից մեկը»։


== Էգլեթիերների ընտանիքը (եռապատում) ==


=== Էգլեթիերների ընտանիքը (վեպ) ===
Վեպի հիմքում մեկ ընտանիք է՝ ծնողները, երեք զավակները և հորաքույրը։ Երեխաները մեծանում են, կյանքը փորձություններ է դնում նրանց առաջ, առաջ քաշում սիրո, պարկեշտության, հարազատների հետ հարաբերությունների խնդիրներ։


=== Կորյունների սովը ===
Եռապատման  երկրորդ վեպն է։ Այստեղ կրկին Էգլեթիերների ընտանիքն է։ Ժամանակ է անցել և կյանքի որոշ փորձություններից հետո Ֆրանսուազան, Ժան Մարկը և Դանիելը հանդիպում են լուրջ խնդիրների։ Այժմ օգնել չեն կարող ոչ ընկերները, ոչ հարազատները, և հարկավոր է ինքնուրույն որոշումներ կայացնել։


=== Կործանում ===
Եռապատման վերջին՝ երրորդ վեպն է։ Էգլեթիերները վստահ կյանք են մտել և ընտանիքներ են կազմում։ Սերունդների կոնֆլիկտը առավել սուր է դառնում։ Ֆրանսուազան, Դանիելը և հորաքույր Մադլենը փորձում են վերականգնել կորցրած կապերը։


== Անունները վեպում ==
Եռագրության հերոսները կրում են Էգլեթիեր ազգանունը, որ հնարավոր չէ գտնել որևէ անվանաբանական բառարանում։ Ենթադրվում է, որ հերոսների ազգանունը հեղինակը ստեղծել է  égal - հավասար և tier - երեք բառերից, ինչը անդրադառնում է ընտանիքի երեք երեխաներին։
Հորաքույր Մադլենի (Madeleine Eygletière) անունը ծագում է Մարիա Մագդաղենացու անունից, ինչը պատահական չէ, քանի որ Մադլենը բարության, հավատի մարմնացումն է։ Նա է օգնում Ֆրանսուազային ծանր պահին, երբ աղջիկը կորցրել էր հավատը կյանքի հանդեպ։
. 


== Էկրանավորում ==
Վեպի հիման վրա, 1978 թվականին հեռուստատեսային էկրան է բարձրացել ռեժիսորներ Ռենե Լուկոյի և Լուի Ա Պասկալի նկարահանած, Ֆրանսիայի, Բելգիայի և Կանադայի համատեղ արտադրության, վեց սերիայով կինոնկարը։ Գլխավոր դերերում խաղացել են Բրունո Նետեն, Անտոնելլա Լուալդին, Ֆանի Կոտանսոնը։


== Ծանոթագրություններ ==


== Արտաքին հղումներ ==
Rapoport S. L’officiel des prénoms / S. Rapoport. – Editions First, 2009. – (http://www.meilleursprenoms.com).
Troyat H. Les Eygletière / H. Troyat. – Paris ։ Flammarion, 1965. – 346 p.
Труайя А. Семья Эглетьер / А. Труайя. – Ч. I. /пер. с фр. Столярова Н. – М. ։ СЛОВО, 2002. – 348 с.
Չերվոնայա Դոլինա (այլ կիրառումներ)

Չերվոնայա Դոլինա, կարող է վերաբերել՝

Չերվոնայա Դոլինա - գյուղ, Ուկրաինայի Խարկովի մարզի Դվուրեչենսկի շրջանում
Չերվոնայա Դոլինա - գյուղ, Ուկրաինայի Խարկովի մարզի Իզյումի շրջանում
Չերվոնայա Դոլինա - գյուղ, Ուկրաինայի Խարկովի մարզի Սախնովշչինսկի շրջանում
Չերվոնայա Դոլինա - գյուղ, Ուկրաինայի Կիրովոգրադի մարզի Բոբրինեցի շրջանում
Չերվոնայա Դոլինա - գյուղ, Ուկրաինայի Նիկոլաևի մարզի Սնիգիրյովկայի շրջանում
Չերվոնայա Դոլինա - գյուղ, Ուկրաինայի Պոլտավայի մարզի Պոլտավայի շրջանում
Չերվոնայա Դոլինա - գյուղ, Ուկրաինայի Սումիի մարզի Լիպովա Դոլինայի շրջանում
Չերվոնայա Դոլինա - գյուղ, Ուկրաինայի Վիննիցայի մարզի Տեպլիկի շրջանում
Բերեժնիցա (գյուղ, Մանևիչի շրջան)

Անվան այլ կիրառումների համար տե՛ս՝ ԲերեժնիցաԲերեժնիցա (ուկրաիներեն՝ Бережниця), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Բերեժնիցա գյուղում բնակվում էր 401 մարդ։ Բնակավայրը զբաղեցնում է 53,5 կմ² տարածք։ Բնակչության խտությունը կազմում էր 7,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոգովիե Սմոլյառի

Ռոգովիե Սմոլյառի (ուկրաիներեն՝ Рогові́ Смоляри), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Ռոգովիե Սմոլյառի գյուղում բնակվում էր 214 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 277,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոդնոե (գյուղ, Ջանկոյի շրջան)

Անվան այլ կիրառումների համար տե՛ս՝ ՌոդնոեՌոդնոե (ուկրաիներեն՝ Рідне, Ղրիմի թաթարերեն՝ Bay Onlar), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բայ-Օնլար։
2001 թվականի տվյալներով Ռոդնոե գյուղում բնակվում էր 268 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիմիդո Կոմասկո

Լիմիդո Կոմասկո (իտալերեն՝  Limido Comasco), կոմունա Իտալիայում, Լոմբարդիա մարզի Կոմո գավառում։ Բնակչությունը հասնում է 2265 մարդու։ Հեռախոսային կոդն Է 031, իսկ փոստային ինդեքսը 22070։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նորբերտ Հոֆեր

Նորբերտ Հոֆեր (գերմ.՝ Norbert Hofer, մարտի 2, 1971(1971-03-02)[…], Vorau, Hartberg-Fürstenfeld District, Շտիրիա, Ավստրիա), ավստրիացի քաղաքական գործիչ, ուլտրաաջ քաղաքական կուսակցության անդամ Ավստրիայի ազատության կուսակցությունից (FPÖ): Ավստրիայի նախագահի թեկնածու 2016 թվականի ընտրություններում, գործող նախագահի պաշտոնաթողությունից հետո՝ նախագահի երեք պաշտոնավարողներից մեկը։


== Կենսագրություն ==
1990 թվականին ավարտել է Այզենշտադ քաղաքի տեխնոլոգիական ուսումնարանի ավիացիոն տեխնոլոգիաների բաժինը (HTBLA Eisenstadt)։ 1994 թվականին աշխատել է Lauda Air ավիաընկերությունում։ 1996-2007 թվականներին Հոֆերը եղել է Բուրգենլանդի Ազատության կուսակցության քարտուղար, 2006 թվականներին՝ նախագահի տեղակալ։ 1997-2007 թվականներին նա Այզենշտադ քաղաքի խորհրդի անդամ էր։
2006 թվականին առաջին անգամ ստացել է Ազգային խորհրդի անդամի մանդատը, վերընտրվել է 2008 և 2013 թվականներին։ 2013 թվականին նա դարձել Է Ավստրիայի խորհրդարանի փոխխոսնակ։
2016 թվականին Հոֆերը եղել է Ավստրիայի նախագահի պաշտոնի Ազատության կուսակցության թեկնածուն։ Ապրիլի 24-ին կայացած ընտրությունների առաջին փուլում նա հավաքել է ձայների 35,05 %-ը՝ այդպիսով դառնալով առաջին փուլի հաղթոը ձայների մեծ տարբերությամբ, առաջին փուլում երկրորդ տեղը զբաղեցրել է անկախ թեկնածու, Կանաչների կուսակցության նախկին առաջնորդ Ալեքսանդր Վան դել Բելենը (21,34 %)։ Այս արդյունքը սենսացիա է առաջացրել. Ավստրիայի հետպատերազմյան պատմության մեջ առաջին անգամ նախագահի իրական թեկնածուն Ազատության կուսակցության քաղաքական գործիչն է, ավելին՝ երկրորդ փուլում առաջին անգամ չեն լինի Ավստրիայի «հիմնական» կուսակցությունների՝ սոցիալ-դեմոկրատական (SPÖ) և ժողովրդական կուսակցության (ÖVP) թեկնածուներ։ Երկրորդ փուլը կայացել է 2016 թվականի մայիսի 22-ին։ Հոֆերը ստացել է ընտրողների ձայների 49,7 %-ը, մինչդեռ նրա մրցակից Ալեքսանդր Վան դեր Բելենը՝ 50,3 %-ը։
2016 թվականի հուլիսի 1-ին Ավստրիայի Սահմանադրական դատարանը չեղյալ է հայտարարել նախագահական ընտրությունների երկրորդ փուլի արդյունքները 117 ընտրական կոլեգիայից 94-ում հայտնաբերված խախտումների պատճառով։ Տեղափոխության պատճառով նոր քվեարկությունը տեղի է ունեցել 2016 թվականի դեկտեմբերի 4-ին, որի արդյունքում հաղթել է Ալեքսանդր Վան դել Բելեն՝ հավաքելով ձայների 53,69 %-ը։
2016 թվականի հուլիսի 8-ից մինչև 2017 թվականի հունվարի 26-ը կատարել է Ավստրիայի նախագահի պարտականությունները՝ Դորիս Բուրեսի և Կարլհայնց Կոպֆի հետ համատեղ։


== Ծանոթագրություններ ==


== Արտաքին հղումներ ==
Նորբերտ Հոֆերի պաշտոնական կայքը (գերմ.)
ORF հեռուստաընկերության ռեպորտաժը՝ Նորբերտ Հոֆերի մասին ՅուԹյուբում
Dossier Norbert Hofer auf meineabgeordneten.at (գերմ.)
Սպիտակաշեն (գյուղ, Մարտունու շրջան)

Անվան այլ կիրառումների համար տե՛ս՝ Սպիտակաշեն (այլ կիրառումներ)
Սպիտակաշեն, գյուղական համայնք Արցախի Հանրապետության Մարտունու շրջանում։ Տեղաբաշխված է հանրապետության հարավարևելյան հատվածում։ Մարտունի շրջկենտրոնից գտնվում է 10 կմ հեռավորության վրա, իսկ մայրաքաղաք Ստեփանակերտից՝ 40 կմ հեռավորության վրա։


== Աշխարհագրություն ==
Համայնքը լեռնային է, ունի 800,44 հա տարածք, որից 561,95 հա գյուղատնտեսական նշանակություն, 169,0 հա անտառային հողեր։ Համայնքի տարածքում առկա են թվով 3 աղբյուրներ` «Ավոյի», «Խոջավանդ» և «Երեք ջուր»։


== Բնակչություն ==
2015 թվականին Սպիտակաշեն համայնքի բնակչության թվաքանակը կազմում է 453 մարդ, կա 108 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ Ամենափրկիչ եկեղեցի (13-րդ դար), գերեզմանոց (13-րդ դար), հաշվառված է 8 հուշարձան։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 57 աշակերտ։


== Ծանոթագրություններ ==
Aporus

Aporus (լատիներեն բառ է), ճանապարհային կրետների ցեղ։


== Տարածում ==
ԽՍՀՄ-ում եղել է 3 տեսակ ճանապարհային կրետներ, իսկ Եվրոպայում՝ 5։


== Նկարագրում ==
Այս միջատները որսի են դուրս գալիս հիմնականում սարդերի վրա։ Սրանք պարալիզացնում են սարդի ձվերը։ Սրանք ուտում են սարդերի ձվեր։ Մաշկը պատված է շատ մանր 1-5 փշիկներով։


== Դասակարգում ==
Ենթացեղ Aporus Spinola, 1808
Aporus andradei Wolf, 1970
Aporus bicolor Spinola, 1808
Aporus pollux (Kohl, 1888)
Aporus unicolor Spinola, 1808
Ենթացեղ Planiceps (Latreille, 1809)
Aporus planiceps (Latreille, 1809)


== Ծանոթագրություններ ==


== Գրականություն ==
Harris, A. C. 1987. Pompilidae (Insecta։ Hymenoptera). Fauna of New Zealand. DSIR Science Information Publishing Centre. 12։1-154.


== Արտաքին հղումներ ==
Список видов рода
Pompilidae
Hall of Sermon

Hall of Sermon GmbH (այլ աղբյուրներով նաև՝ Hall of Sermon Records), Շվեյցարիայի Շլիրեն քաղաքում գրանցված անկախ ձայնագրման լեյբլ, հիմնված 1990 թ. Թիլո Վոլֆի կողմից, Լակրիմոսա խմբի ալբոմները թողարկելու նպատակով։ 1990-ականներին լեյբլում ձայնագրվում էին նաև գոթիկ և մետալ ոճի այլ խմբեր։ 2001 թ. սկսած լեյբլը զբաղվում է միայն Լակրիմոսայի և Թիլո Վոլֆի մյուս՝ «SnakeSkin» երաժշտական նախագծի թողարկումների հարցերով։


== Ձայնագրվել են ==


== Արտաքին հղումներ ==
Պաշտոնական էջը Myspace ցանցում


== Ծանոթագրություններ ==
Քեթի Մաճավարիանի

Քեթի Մաճավարիանի (վրաց.՝ ქეთევან მაჭავარიანი, 1972, դեկտեմբերի 28, Սաչխերե), վրացի ռեժիսոր, սցենարիստ։


== Կենսագրություն ==
Քեթի Մաճավարիանին ծնվել է 1977 թվականին, Սաչխերեի շրջանի Սաչխերե քաղաքում։ 1995 թվականին ավարտել է Թբիլիսիի պետական համալսարանի գեղարվեստի ֆակուլտետը, 2002 թվականին՝ Կինոյի և թատրոնի պետական ինստիտուտի կինոյի ֆակուլտետը։ 2005-2006 թվականներին Իտալիայի Արտաքին գործերի նախարարության կրթաթոշակով պրակտիկա է անցել իտալական RAI պետական հեռուստաընկերությունում։
Նկարահանել է մի քանի կարճամետրաժ ֆիլմեր, աշխատել հեռուստածրագրերի ռեժիսոր և պրոդյուսեր, եղել լիամետրաժ ֆիլմերի ռեժիսորի ասիստենտ։ 2007-2009 թվականներին աշխատել է «Անկախ կինոնախագիծ» կինոստուդիայում, 2009 թվականից «Վրացֆիլմ» կինոստուդիայի նախագծերի ղեկավար և գործադիր պրոդյուսեր։


== Ֆիլմեր ==
Մերի (2003)
Ապակու կտոր (2003)
Աղի պես ճերմակ (2011)Որպես սցենարիստ

Մերի (2003)
Ապակու կտոր (2003)
Աղի պես ճերմակ (2011)


== Ծանոթագրություններ ==
Լատտեի էֆեկտ

Լատտեի էֆեկտ (անգլ.՝ The Latte Factor), ֆինանսական հայեցակարգ, ըստ որի՝ եթե սպառողը հրաժարվի իր ամենօրյա կենցաղային ծախսերի մի մասից (օրինակ՝ մի գավաթ սուրճից), դա թույլ կտա ամիսների և տարիների ընթացքում տնտեսել զգալի գումար։ Հայտնի է դարձել ամերիկացի ֆինանսիստ և գործարար Դևիդ Բախի կողմից։ «Լատտեի էֆեկտը» ցույց է տալիս, որ նույնիսկ ամենաչնչին գումարները, որոնք մարդը ներդնում է այսօր, ժամանակի ընթացքում կարող են շատ էական խնայողություններ դառնալ։ 


== Նկարագրություն ==
Դևիդ Բախն իր «Միլիոնատեր՝ ավտոմատ կերպով» (անգլ.՝ The Automatic Millionaire, 2005) գրքում նկարագրել է «Լատտեի էֆեկտը»։ Նա որպես օրինակ ներկայացրել է երիտասարդ աղջկա պատմությունը, որը խոստովանել է, որ իր եկամուտների և ծախսերի մակարդակը թույլ չի տալիս իրեն խնայողություններ անել։ Հեղինակը, ի պատասխան, առաջարկել է նրան կազմել իր սովորական ամենօրյա ծախսերի ցանկը, որի արդյունքում պարզվել է, որ աղջիկն ամեն օր ծախսում է մոտ 11 դոլար մեկ բաժակ սուրճի, շոկոլադի, հյութի և այլնի համար։ Պարզ մաթեմատիկական հաշվարկների միջոցով Դևիդ Բախը պարզել է, որ եթե աղջիկը հրաժարվեր այդ գնումների մի մասից և ամեն օր խնայեր 5 դոլար, մեկ ամիս անց նա կկարողանար տնտեսել 150 դոլար, իսկ ավելի ուշ, եթե շարունակեր խնայել այդ գումարը և ներդնել տնտեսված միջոցները տարեկան 10 % տոկոսադրույքով, ապա 40 տարի անց նա կկարողանար ունենալ արդեն գրեթե մեկ միլիոն դոլար։


== Քննադատություն ==
Բախի առաջ քաշած պարզ գաղափարը մեծ ճանաչում է ձեռք բերել և, միևնույն ժամանակ, քննադատության առարկա դարձել։ Օրինակ՝ Հելեն Օլենն իր «Pound Foolish» գրքում նշել է, որ Միացյալ Նահանգներում մի բաժակ լատտեն արժե 5 դոլարից պակաս, իսկ տարեկան 10 և ավելի տոկոսադրույքով տնտեսված միջոցների ներդրման հնարավորությունն անիրատեսական է թվում։ Մեկ այլ առարկություն կարող է լինել փաստարկն այն մասին, որ հետևելով այս սխեմային՝ մարդիկ սկսում են իրենց զրկել կյանքի փոքր ուրախություններից։ Այսպես թե այնպես, չնայած այն բանին, որ Բախի առաջարկած գումարները մեծապես ընտրվել են նրա կողմից կամայականորեն և կարող են մոտ լինել ավելի իրատեսական նշանակություններին, նշվում է, որ տվյալ հայեցակարգի դրույթներին հետևելն իսկապես կարող է բարելավել անձնական ֆինանսների վիճակը՝ օգնելով սպառողին ավելի պատասխանատու վերաբերմունք մշակել իր կողմից կատարվող ծախսերի նկատմամբ։
Այս գաղափարի վերաբերյալ ևս մեկ առարկություն է այն պնդումը, որ Դևիդ Բախը հաշվի չի առել գնաճը, որը սպառողին թույլ չի տա տարիներ շարունակ խնայել այնպիսի զգալի գումարներ, որոնց մասին խոսվում է նրա գրքում։


== Ծանոթագրություններ ==


== Գրականություն ==
Бах Д. Миллионер ― автоматически. М.: Попурри, 2006.


== Արտաքին հղումներ ==
Latte Factor Calculator, առցանց հաշվիչ, որը թույլ է տալիս հաշվարկներ կատարել՝ հաշվի առնելով լատտեի էֆեկտը(անգլ.)
(7096) Նապիեր

(7096) Նապիեր (անգլ.՝ Napier), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1992 թվականի նոյեմբերի 3-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,773327 ա. մ., առավելագույնը մոտենում է 1,3726 ա. մ. հեռավորության վրա և հեռանում 4,174 ա. մ.։ Արեգակի շուրջ մեկ ամբողջական պտույտ է կատարում 1686,94 երկրային օրվա ընթացքում, իր ուղեծրով շարժվելով միջինում 0,213404 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7096) Նապիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատարա Ճվարեբի

Պատարա Ճվարեբի (վրաց.՝ პატარა ჭვარები), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1360 մետր բարձրության վրա։ Շրջկենտրոն Գորիից հեռու է 44 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Օլեգ Շուպլյակ

Օլեգ Իլյիչ Շուպլյակ (ուկրաիներեն՝ Шупляк Олег Ілліч, սեպտեմբերի 23, 1967(1967-09-23), Bishche, Բերեժանիի շրջան, Տերնոպոլի մարզ, Ուկրաինական ԽՍՀ, ԽՍՀՄ), ուկրաինացի նկարիչ, մանկավարժ։ ՈւՆԱՄ անդամ (2000), Միխայիլ Բոյչուկի անվան մրցանակի դափնեկիր (2014), Տ․ Շևչենկոյի 200-ամյակի լոգոյի հեղինակ։


== Կենսագրություն ==
Ավարտել է Լվովի պոլիտեխնիկական ինստիտուտի ճարտարապետական ֆակուլտետը (1991, այժմ՝ «Լվովի պոլիտեխնիկական համալսարան»)։
1997-2001 թվականներին՝ հայրենի գյուղում կերպարվեստի ուսուցիչ։
2000 թվականից՝ Բերեժանի մանկական նկարչական դպրոցում նկարչության և գեղանկարչության ուսուցիչ։
Ամուսնացած է։ Կինը՝ Գալինան, մասնագիտությամբ տնտեսագետ է։ Տղան՝ Վիտալի, աղջիկը՝ Մարյանա։
Աշխատում է գյուղական գեղանկարչության ոլորտում տարբեր ուղղություններով:
Աշխարհում լայն ճանաչում ստացավ նրա «Դվովզորի» շարքը (երկակի իմաստով նկար–իլյուզիաների հեղինակային անվանում)։


=== Ցուցահանդեսներ ===
Առաջին անհատական ցուցահանդեսը կազմակերպեց 1991 թվականին Բերեժանի պատմության թանգարանում: 1990 թվականից ավելի քան երկու տասնյակ համաուկրաինական և միջազգային ցուցահանդեսների մասնակից է։


=== Նկարներ ===


== Պարգևներ ==
2013 թվականին Տարաս Շևչենկոյի ծննդյան 200-ամյակի տոնակատարության համար լավագույն լոգոտիպի էսքիզի համաուկրաինական բաց մրցույթի հաղթող (առաջին տեղ):
ոսկե մեդալակիր և «Մշակութային ժառանգության» հիմնադրամի «Կերպարվեստի յուրահատուկ ոճի վարպետության և  հմտությունների համար» դիպլոմ(2013, ք. Սանկտ Պետերբուրգ, ՌԴ)։
Տերնոպոլի մարզի Միխայիլ Բիչուկի անվան մրցանակ կերպարվեստի զարգացման մեջ նշանակալի ներդրման համար (2014)։
«Բերեժան քաղաքի պատվավոր քաղաքացի» (2016)
Ուկրաինայի նախագահի պարգև՝  հոբելյանական բեդալ «Ուկրաինայի անկախության 25 տարի» (2016).


== Ծանոթագրություններ ==


== Աղբյուրներ ==
Брицька Г., Дуда І. Шупляк Олег Ілліч


== Արտաքին հղումներ ==
Шупляк Олег // Arts.in.ua.
http://art.ber.te.ua Օլեգ Շուպլյակ. պաշտոնական կայք
Олег Шупляк Ֆեյսբուքում
Знайомтесь: український Сальвадор Далі // UA Modna, 22 вересня 2017
Դելիկիպոս

Դելիկիպոս (հուն․՝ Δελίκηπος), գյուղ Կիպրոսի Հանրապետության Լառնակայի շրջանում։ Տեղակայված է Կորնոս գյուղից 4 կմ դեպի արևմուտք։ Գյուղը չնայած մշտական բնակչության քչության ունի ձիթենու այգիներ և երաժշտական վայրեր, որտեղ ամեն տարի անցկացվում են փառատոներ։ Կիպրոսի տարբեր վայրերից գալիս են կիպրացիներ՝ ներկա գտնվելու փառատոներին։ Գյուղն ունի եկեղեցի՝ նվիրված Վարդավառ տոնին, որն այժմ էլ գործում է։ Եկեղեցու կառուցումը սկսվել է 1722 տվականին, իսկ մեկ տարի անց 1723 թվականի մարտին ավարտվել է շինարարությունը։


== Բնակչություն ==
Շատ գյուղերի նման Դելիկիպոսն էլ մինչ 1960 թ.-ը 1,955 բնակիչներից կեսը թուրք կիպրացիներ էին, իսկ մյուս կեսը հույն կիպրացիներ։ 1955-1959 թթ թուրքերը լքել են գյուղը հաստատվելով Հյուսիսային Կիպրոսում։ Մինչ այժմ պահպանվել է մի փոքր մզկիթ, որը թուրք կիպրացիների հետքն է այս գյուղում։ Ըստ 2011 թվականի տվյալների գյուղի բնակչությունը կազմել է 23 մարդ, որոնք հիմնականում հույն կիպրացիներ են։


== Ժողովրդագրություն ==


== Գյուղի անվանումը ==
Որոշ փաստերի համաձայն գյուղը իր անունը ստացել է նրա առաջին տիրոջ՝ Դելիս ֆերմերի անունից և այդ անունը մնացել է գյուղին “the garden (հունարեն` kipos) of Delis” արտահատության կրկնության շնորհիվ, որը նշանակում է Դելիսի այգի։


== Ծանոթագրություններ ==
Գարեգին Նժդեհի հրապարակ (այլ կիրառումներ)

Գարեգին Նժդեհի հրապարակ, կարող է վերաբերել՝

Գարեգին Նժդեհի հրապարակ - 2-րդ ամենամեծ հրապարակը Երևանում
Գարեգին Նժդեհի հրապարակ - Երևանի մետրոպոլիտենի կայարան, որը բացվել է 1987 թ. հունվարի 4-ին
Վիլլի (Արդենների գավառ)

Վիլլի (ֆր.՝ Villy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 183 մարդ, բնակչության խտությունը` 23.52 մարդ/կմ²։ Բնակավայրը զբաղեցնում է 7.78 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 19։ Ակտիվության ցուցանիշը կազմում է 82,9 %։ 92 աշխատունակ մարդկանցից աշխատել է 82 անձ (47 տղամարդ և 35 կին)։ Գործազուրկ են եղել 10 անձ (5 տղամարդ և 5 կին)։ 19 անաշխատունակներից 4-ը եղել են աշակերտներ կամ ուսանողներ, 8-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գռըշիկ

Գռըշիկ , լեռ Հայկական լեռնաշխարհում, Հայկական Տավրոս լեռնահամակարգում, Սասունի շրջանում։


== Ծանոթագրություններ ==
Յակուպովո (գյուղ, Բուզդյակսկի շրջան)

Անվան այլ կիրառումների համար տե՛ս՝ ՅակուպովոՅակուպովո (ռուս.՝ Якупово, բաշկիրերեն՝ Яҡуп), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 372 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իժասի

Իժասի (պորտ.՝  Ijaci), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 2565 մարդ՝ 2006 թվականի տվյալներով։ Գրավում է 105,387 կմ2 տարածք։ Բնակչության խտությունը կազմում է՝ 52,2 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 113.231.224,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 21.364,38 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,738 (տվյալները ՄԱԿ-ի զարգացման ծրագրի)։
Խորան (այլ կիրառումներ)

Խորան, կարող է վերաբերել՝

Խորան - հատուկ վրան (տաղավար)՝ պատրաստված կտավից կամ մորթուց
Խորան - գյուղ Արևմտյան Հայաստանում, Էրզրումի վիլայեթի Կիսկիմի գավառակում
Խորան - գյուղ Արևմտյան Հայաստանում, Խարբերդի վիլայեթի Խարբերդի գավառում
Խորան - ձեռագիր չորս Ավետարանների պատկերազարդ ցանկ
Բաբաչայ (այլ կիրառումներ)

Բաբաչայ, կարող է վերաբերել՝

Բաբաչայ - գետակ Կուրի ավազանում
Բաբաչայ - գետակ Միջերկրական ծովի ավազանում՝ Կիլիկիայում
Մեքսիկական ճագար

Մեքսիկական ճագար (լատ.՝ Sylvilagus cunicularius) նապաստակների (Leporidae) ընտանիքին պատկանող ամերիկյան ճագարների տեսակ, որոնք էնդեմիկ են Մեքսիկայում։


== Տաքսոնոմիա ==
Այն առաջին անգամ նկարագրել է անգլիացի բնագետ Ջորջ Ռ. Ուոթերհաուսը 1848 թվականին:Հայտնի է երեք ենթատեսակ ՝ Sylvilagus cunicularius cunicularius, S. c. insolitus и S. c. pacificus:


== Նկարագրություն ==
Ամերիկյան ճագարների տեսակի ամենամեծ ներկայացուցիչներից մեկն է։ Մեքսիկական ճագարի քաշը 1800-ից 2300 գրամ է և ամենամեծ նապաստակն է Մեքսիկայում։


== Վարքագիծ ==
Կարող է բազմանալ ամբողջ տարվա ընթացքում, բայց հատկապես ամռան տաք և խոնավ ամիսներին (մարտ-հոկտեմբեր)։ Վերարտադրության համար մայրը հատուկ փոս է փորում, որի մեջ ինքն իրեն պատրաստում է բույն։ Դա նման է կարճ թունելի, որն ավարտվում է հողի արտաքին շերտում։


== Էկոլոգիա ==
Նրանք ապրում են միայն Մեքսիկայի մի քանի նահանգներում՝ նախընտրելով անտառներն ու արոտավայրերը։ Այս ճագարներին որսում են մի շարք գիշատիչ կենդանիներ՝ աղվեսներ, կոյոտեր, թափառող շներ, երկարապոչ աքիսը, բուեր, կարմրաոտ անգղ։


== Պահպանություն ==
Ընդհանուր առմամբ այս տեսակի տարածման արեալը միայն Մեքսիկան է։ Բնության պահպանության միջազգային միությունը այս տեսակը դասակարգել է որպես քիչ մտահոգող տեսակ։


== Պատկերասրահ ==

		
		
		


== Ծանոթագրություններ ==
Լյադի (այլ կիրառումներ)

Լյադի, կարող է վերաբերել՝

Լյադի - գյուղ Ռուսաստանի Լենինգրադի մարզի Գատչինսկի շրջանի կազմում։
Լյադի - գյուղ Ռուսաստանի Պսկովի մարզի Պլյուսկի շրջանի կազմում։
Լյադի - գյուղ Ռուսաստանի Սմոլենսկի մարզի Գլինկովսկի շրջանի կազմում։
Վերա Կետլինսկայա

Վերա Կազիմիրովնա Կետլինսկայա (ռուս.՝ Вера Казимировна Кетлинская, լեհ.՝ Wiera Kazimirowna Kietlinska, ապրիլի 28 (մայիսի 11), 1906, Սևաստոպոլ, Տավրիկյան նահանգ, Ռուսական կայսրություն - ապրիլի 23, 1976(1976-04-23), Լենինգրադ, ՌԽՖՍՀ, ԽՍՀՄ), ռուս խորհրդային գրող, Ստալինյան 3-րդ աստիճանի մրցանակակիր։
Առավել ուշագրավ գործերից են համարվում «Արիություն» (1938, հայերեն հրատարակչություն 1959), «Այլ կերպ ապրել չարժե» (1960) և «Պաշարման մեջ» (1947, ԽՍՀՄ պետական մրցանակ (1948), հայերեն հրատարակություն՝ 1951) վեպերը։ 1964 թվականին հրատարակել է «Կրկնակի ապրած օր» պատմվածքների ժողովածուն, 1972 թվականին՝ «Երեկո, Պատուհաններ, Մարդիկ» հուշագրությունը։


== Կենսագրություն ==
Վերա Կետլինսկայան ծնվել է 1906 թվականի ապրիլի 28-ին Սևաստոպոլ քաղաքում ծովային հրետանու սպա, լեհ Կազիմիր Կետլինսկու ընտանիքում, որը 1917 թվականից փոխ-ծովակալ էր և Մուրմանսկի շրջանի ու Մուրմանսկի նավատորմի գլխավոր պետը, փաստացի Մուրմանսկի պարետը։ 1918 թվականին անհայտ մի անձ սպանել է վերջինիս։
Կետլինսկայան աշխատանքային գործունեությունն սկսել է 13 տարեկանից՝ աշխատելով մի գործարանում, իսկ 1920 թվականից կատարում էր կոմերիտական և կուսակցական աշխատանք։ 1923 թվականից ապրում էր Լենինգրադում (այժմ՝ Սանկտ Պետերբուրգ)։ Աշխատել է Պետհրատում։ 1936 թվականին հեռացվել է ԽՍՀՄ գրողների միությունից, իսկ 1939 թվականին՝ վերականգնվել։
Այսպես կոչված՝ «Նոր կոմունիստական հասարակություն կառուցողների» մասին գաղափարապես հագեցած ստեղծագործությունները ճանաչում գտան կուսակցության ղեկավարության կողմից։ Պաշարված Լենինգրադում գաղափարական ճակատում ղեկավար պաշտոններ է զբաղեցրել (1941 թվականի հունիսից մինչև 1942 թվականի հուլիսը՝ ԽՍՀՄ Գրողների միության Լենինգրադի բաժնի պատասխանատու քարտուղարն էր)։ Առավել հայտնի ստեղծագործություններն են՝ «Արիություն»՝ Կոմսոմոլսկ Ամուրի վրայի կառուցողների մասին, «Պաշարման մեջ» (1947)՝ պաշարված Լենինգրադի մասին։ 
Մինչհեռուստատեսային շրջանում նրա ստեղծագործությունների հիման վրա ռադիոներկայացումներ էին բեմադրվում, որոնք կանոնավոր հեռարձակվում էին ամբողջ Խորհրդային Միությունով մեկ։
Կոմարովոյում է գտնվում Վերա Կետլինսկայայի և նրա ընտանիքի ամառանոցը։ Ապրել է Գրիբոյեդովի ջրանցքի աջ ափին՝ № 9 տանը, որտեղ ապրում էին բազում հայտնի խորհրդային գրողներ և պոետներ։
Մահացել է 1976 թվականի ապրիլի 23-ին։ Թաղված է Սանկտ Պետերբուրգի մերձակայքում գտնվող Կոմարովոյի գերեզմանատանը։


== Ծանոթագրություններ ==


== Աղբյուրներ ==
Казак, Вольфганг Лексикон русской литературы XX века = Lexikon der russischen Literatur ab 1917 / [пер. с нем.]. — М.: РИК «Культура», 1996. — XVIII, 491, [1] с. — 5000 экз. — ISBN 5-8334-0019-8


== Գրականություն ==
Рапопорт Э., Вера Кетлинская, Л., 1958;
Козлов И., Как жить, каким быть, «Литературная газета», 1965, 26 июня։
Русские советские писатели-прозаики. Биобиблиографический указатель, т. 2, Л., 1964.


== Արտաքին հղումներ ==
Подробная биография на сайте-некрополе Archived 2009-09-11 at the Wayback Machine.
Ձմեռային օլիմպիական խաղեր 2014

Ձմեռային Օլիմպիական խաղեր 2014, կամ Ձմեռային XXII Օլիմպիական խաղեր և նույնպես հայտնի է որպես Սոչի 2014, որպես օլիմպիական խաղերը ընդունող քաղաք։
Օլիմպիական խաղերը անցկացվել են 2014 թ. փետրվարի 7-ից մինչև փետրվարի 23-ը։ Խաղերը հիմնականում անցկացվել են Սոչի քաղաքում, սակայն որոշ սպորտաձևերի մրցաշարեր անցկացվել են նաև Կրասնայա Պոլյանա բնակավայրում։
Օլիմպիական խաղերի կազմակերպման համար ծախսվել է ընդհանուր մոտ 214 միլիարդ ռուսական ռուբլի։


== Ծանոթագրություններ ==
Torre Cepsa

Torre Cepsa (իսպ.՝ Torre Cepsa, վերանվանվել է 2014 թվականի հունիսին, նախկինում՝ Torre Bankia), երկնաքեր Իսպանիայի Մադրիդ քաղաքի Կուատրո Տոռես տարածքում։ 248․3 մետր բարձրությամբ և 45 հարկերով երկնաքերը Կուատրո Տոռես տարածքում չորս շենքերից երկրորդ ամենաբարձրն է՝ մեկ մետրով գերազանցելով Torre de Cristal-ին։ Աշտարակը երկրորդ ամենաբարձր կառույցն է Իսպանիայում և հինգերորդ ամենաբարձրը Եվրոպական Միությունում։

Նախագծված է Լորդ Ֆոստերի կողմից, սկզբում հայտնի էր որպես Տորրե Ռեպսոլ և պետք է ծառայեր որպես Repsol YPF նավթագազային ընկերության գլխավոր գրասենյակ։ Աշտարակի կառուցման ժամանակ Ռեպսոլը փոխեց իր որոշումն ու Caja Madrid-ի ֆինանսական կառույցը 2007 թվականի օգոստոսին գնեց այն 815 միլիոն եվրոյով։
2016 թվականին այն 490 մլն եվրոյով ձեռք է բերել Ամանսիո Օրտեգան՝ Inditex-ի՝ համաշխարհային նորաձևության խմբի հիմնադիրն ու Zara-յի գլխավոր սեփականատերը։
Այն կառուցվել է Դրագադոս և Ֆոմենտո դե Կոնստրուցիոնես ի Կոնտրատաս ձեռնարկությունների կողմից։


== Պատկերասրահ ==

		
		
		


== Արտաքին հղումներ ==
Fosters and Partners official site (անգլերեն)
Halvorson and Partners Structural Engineers official site (անգլերեն)
Torre Caja Madrid en SkyscraperPage.com


== Ծանոթագրություններ ==